Michel Stark
కోహ్లీకి గట్టిపోటీ ఇవ్వనున్న మిచెల్‌ స్టార్క్‌
న్యూఢిల్లీ: కోహ్లీ సేనను కట్టడి చేయాలంటే ఆస్ట్రేలియా బౌలర్లు సమి ష్టిగా సత్తా చాటాలని పలువురు ఆసీస్‌ మాజీ క్రికెటర్లు చెబుతుం డటాన్ని మనం చూశాం.ఆస్ట్రేలియా మాజీ క్రికెటర్‌ మైక్‌ హస్సీ మాత్రం ఈ సిరీస్‌ల కోహ్లీకి ఆస్ట్రేలియాపేసర్‌ మిచెల్‌ స్టార్క్‌ గట్టి సవాల్‌ విసురుతాడని అభిప్రాయాన్ని వ్యక్తం చేశాడు.స్టార్‌ తెలివైన బౌలర్‌.ఉపఖండంలో పరిస్థితు లకు బాగా సరిపోతాడు.కొత్త బంతి తో ఖచ్చితమైన వేగాన్ని స్వింగ్‌ను రాబడతాడు అని హస్సీ వివరిం చాడు.స్టార్క్‌ అద్భుతమైన రివర్స్‌ స్వింగ్‌ చేస్తాడు.ఖచ్చితంగా ఈ సిరీస్‌ మొత్తం కోహ్లీకి అతడు గట్టి పోటీ ఇస్తాడు అని హస్సీ పేర్కొ న్నాడు. స్పిన్‌ బౌలింగ్‌ను ఎదుర్కొనడంలో టీమిండియా చాంపియన్‌ అనే విషయాన్ని పక్కన బెడితే ఉపఖండంలో విజయం సాధిం చాలంటే ఆసీస్‌ స్పిన్నర్లు లియోన్‌,ఓ కీఫీలను సమర్థంగా ఉపయోగిం చుకోవాలన్నాడు.
ఆసీస్‌ స్పిన్నర్లపై కెప్టెన్‌ స్మిత్‌ నమ్మకం పెట్టాలన్నాడు.ఈ విషయంలో స్మిత్‌ చాలా ఓపికగా వ్యవహరిం చాలని హస్సీ సూచించాడు.భారత్‌లో ఉండే భిన్నమైన పిచ్‌లపై రకరకాల సవాళ్లు ఎదురవుతాయని చెప్పిన హస్సీ వీటిని వార్నర్‌,స్మిత్‌ ధీటుగా ఎదుర్కొంటారని ఆశాభావం వ్యక్తం చేశాడు. భారీ స్కోరు చేయాలని కెప్టెన్‌ స్టీవ్‌ స్మిత్‌తో పాటు,వార్నర్‌లపై ఎప్పుడు ఒత్తిడి ఉంటుంది.వీళ్లు కూడా పరుగులదాహంతో ఉన్నారని పేర్కొన్నాడు. భారత్‌ నుంచి గట్టి సవాల ఎదురవుతుందని,ఈ సిరీస్‌లో స్మిత్‌,వార్నర్‌లు స్పష్టమైన ముద్ర చూపుతారన్నాడు. భారత పర్యటన కోసం ఆస్ట్రేలియా గత కొంత కాలంగా ప్రత్యేకంగా దృష్టి సారించిందని,ఈ సిరీస్‌ సన్నాహకాలు కూడా బాగున్నాయని హస్సీ తెలిపాడు.భారత పర్యటనపై క్రికెట్‌ ఆస్ట్రేలియా కూడా దృష్టి పెట్టిందని,ఇక మైదానంలో మన ప్రదర్శన ఒక్కటే మిగిలుందన్నాడు. ఈ సిరీస్‌కు ముందు మరికొన్ని వార్మప్‌ మ్యాచ్‌లు ఉంటే బాగుండే దనే అభిప్రాయాన్ని హస్సీ వ్యక్తం చేశాడు. భారత టాప్‌ స్పిన్నర్లు అశ్విన్‌, జడేజాను ఎదుర్కోవాలంటే ఆస్ట్రేలియా బ్యాట్స్‌మెన్‌కు స్పష్టమైన ప్రణాళికలు ఉండాల్సిందేనని హస్సీ వెల్లడించాడు.